LIETUVOS RESPUBLIKOS FINANSŲ MINISTRO

Į S A K Y M A S

DĖL FINANSŲ MINISTRO 2008 M. BIRŽELIO 9 D. ĮSAKYMO Nr. 1K-205 „DĖL VIEŠOJO SEKTORIAUS APSKAITOS IR FINANSINĖS ATSKAITOMYBĖS 20-OJO STANDARTO PATVIRTINIMO“ PAKEITIMO

2012 m. gruodžio 21 d. Nr. 1K-444

Vilnius

1. P a k e i č i u 20-ąjį viešojo sektoriaus apskaitos ir finansinės atskaitomybės standartą „Finansavimo sumos“, patvirtintą Lietuvos Respublikos finansų ministro 2008 m. birželio 9 d. įsakymu Nr. 1K-205 „Dėl viešojo sektoriaus apskaitos ir finansinės atskaitomybės 20-ojo standarto patvirtinimo“ (Žin., 2008, Nr. 68-2599; 2009, Nr. 157-7102; 2011, Nr. 15-706):

1.1. Išdėstau 21 punktą taip:

„21. Viešojo sektoriaus subjektai, gaunantys finansavimo sumas, kurias perduoda kitiems viešojo sektoriaus subjektams arba panaudoja savo veiklai finansuoti, finansavimo sąnaudų neturi. Kai tokie viešojo sektoriaus subjektai perduoda finansavimo sumas (asignavimus arba kitas finansavimo sumas) kitiems viešojo sektoriaus subjektams, tai nelaikoma finansavimo sumų panaudojimu, todėl apskaitoje neregistruojamos nei finansavimo pajamos, nei finansavimo sąnaudos, o kitiems viešojo sektoriaus subjektams perduotomis finansavimo sumomis yra mažinamos perduodančio viešojo sektoriaus subjekto gautos finansavimo sumos.“

1.2. Papildau šiuo 211 punktu:

„211. Viešojo sektoriaus subjektai, perduodantys finansavimo sumas kitam viešojo sektoriaus subjektui per tarpininką, kuris yra ne viešojo sektoriaus subjektas, apskaitoje registruoja perduotas finansavimo sumas. Viešojo sektoriaus subjektai, gaunantys finansavimo sumas iš kito viešojo sektoriaus subjekto per tarpininką, apskaitoje registruoja gautas finansavimo sumas pagal pirminį finansavimo sumų šaltinį, kurį nurodo tarpininkas arba finansavimo sumų davėjas.“

1.3. Išdėstau 3 priedą nauja redakcija (pridedama).

1.4. Išdėstau 4 priedą nauja redakcija (pridedama).

2. N u s t a t a u, kad šis įsakymas taikomas finansinių ataskaitų rinkiniams, sudaromiems už 2012 metus ir vėlesnius ataskaitinius laikotarpius.

FINANSŲ MINISTRAS	RIMANTAS ŠADŽIUS

20-ojo VSAFAS „Finansavimo sumos“

3 priedas

(Informacijos apie finansavimo sumas pagal šaltinį, tikslinę paskirtį ir jų pokyčius pateikimo aukštesniojo lygio finansinių ataskaitų aiškinamajame rašte forma)

FINANSAVIMO SUMOS PAGAL ŠALTINĮ, TIKSLINĘ PASKIRTĮ IR JŲ POKYČIAI PER ATASKAITINĮ LAIKOTARPĮ

Eil. Nr.	Finansavimo sumos	Finansavimo sumų likutis ataskaitinio laikotarpio pradžioje	Per ataskaitinį laikotarpį	Finansavimo sumų likutis ataskaitinio laikotarpio pabaigoje

Finansavimo sumos (gautos)	Finansavimo sumų pergrupavimas*	Perduota kitiems viešojo sektoriaus subjektams	Finansavimo sumų sumažėjimas dėl turto pardavimo	Finansavimo sumų sumažėjimas dėl jų panaudojimo savo veiklai	Finansavimo sumų sumažėjimas dėl jų perdavimo ne viešojo sektoriaus subjektams	Finansavimo sumos (grąžintos)	Finansavimo sumų (gautinų) pasikeitimas

1	2	3	4	5	6	7	8	9	10	11	12
1.	Iš valstybės biudžeto:
1.1.	nepiniginiam turtui įsigyti
1.2.	kitoms išlaidoms kompensuoti
2.	Iš savivaldybės biudžeto:
2.1.	nepiniginiam turtui įsigyti
2.2.	kitoms išlaidoms kompensuoti
3.	Iš Europos Sąjungos, užsienio valstybių ir tarptautinių organizacijų:
3.1.	nepiniginiam turtui įsigyti
3.2.	kitoms išlaidoms kompensuoti
4.	Iš kitų šaltinių:
4.1.	nepiniginiam turtui įsigyti
4.2.	kitoms išlaidoms kompensuoti
5.	Iš viso finansavimo sumų

* Šioje skiltyje rodomas finansavimo sumų pergrupavimas, praėjusio ataskaitinio laikotarpio klaidų taisymas ir valiutos kurso įtaka pinigų likučiams, susijusiems su finansavimo sumomis.

_________________

20-ojo VSAFAS „Finansavimo sumos“

4 priedas

(Informacijos apie finansavimo sumas pagal šaltinį, tikslinę paskirtį ir jų pokyčius per ataskaitinį laikotarpį pateikimo žemesniojo lygio finansinių ataskaitų aiškinamajame rašte forma)

FINANSAVIMO SUMOS PAGAL ŠALTINĮ, TIKSLINĘ PASKIRTĮ IR JŲ POKYČIAI PER ATASKAITINĮ LAIKOTARPĮ

Eil. Nr.	Finansavimo sumos	Finansavimo sumų likutis ataskaitinio laikotarpio pradžioje	Per ataskaitinį laikotarpį	Finansavimo sumų likutis ataskaitinio laikotarpio pabaigoje

Finansavimo sumos (gautos), išskyrus neatlygintinai gautą turtą	Finansavimo sumų pergrupavimas*	Neatlygintinai gautas turtas	Perduota kitiems viešojo sektoriaus subjektams	Finansavimo sumų sumažėjimas dėl turto pardavimo	Finansavimo sumų sumažėjimas dėl jų panaudojimo savo veiklai	Finansavimo sumų sumažėjimas dėl jų perdavimo ne viešojo sektoriaus subjektams	Finansavimo sumos (grąžintos)	Finansavimo sumų (gautinų) pasikeitimas

1	2	3	4	5	6	6	8	9	10	11	12	13
1.	Iš valstybės biudžeto (išskyrus valstybės biudžeto asignavimų dalį, gautą iš Europos Sąjungos, užsienio valstybių ir tarptautinių organizacijų):
1.1.	nepiniginiam turtui įsigyti
1.2.	kitoms išlaidoms kompensuoti
2.	Iš savivaldybės biudžeto (išskyrus savivaldybės biudžeto asignavimų dalį, gautą iš Europos Sąjungos, užsienio valstybių ir tarptautinių organizacijų):
2.1.	nepiniginiam turtui įsigyti
2.2.	kitoms išlaidoms kompensuoti
3.	Iš Europos Sąjungos, užsienio valstybių ir tarptautinių organizacijų (finansavimo sumų dalis, kuri gaunama iš Europos Sąjungos, neįskaitant finansvimo sumų iš valstybės ar savivaldybės biudžetų ES projektams finansuoti):
3.1.	nepiniginiam turtui įsigyti
3.2.	kitoms išlaidoms kompensuoti
4.	Iš kitų šaltinių:
4.1.	nepiniginiam turtui įsigyti
4.2.	kitoms išlaidoms kompensuoti
5.	Iš viso finansavimo sumų

* Šioje skiltyje rodomas finansavimo sumų pergrupavimas, praėjusio ataskaitinio laikotarpio klaidų taisymas ir valiutos kurso įtaka pinigų likučiams, susijusiems su finansavimo sumomis

_________________